แนวโน้ม SET ไซด์เวย์ นักลงทุนจับตา “เงินเฟ้อ” สหรัฐพรุ่งนี้
แนวโน้ม “ดัชนี” เช้าแกว่งไซด์เวย์ตามภูมิภาค หลังไร้ปัจจัยใหม่หนุน นักลงทุนรอดูตัวเลขเงินเฟ้อสหรัฐฯ แนวรับ 1,556-1,560 จุด และแนวต้าน 1,570 จุด
แนวโน้ม “ดัชนี” เช้าแกว่งไซด์เวย์ตามภูมิภาค หลังไร้ปัจจัยใหม่หนุน นักลงทุนรอดูตัวเลขเงินเฟ้อสหรัฐฯ แนวรับ 1,556-1,560 จุด และแนวต้าน 1,570 จุด
12 ต.ค. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งไซด์เวย์ออกด้านข้าง เป็นไปตามตลาดหุ้นอื่นในภูมิภาคเอเชีย เนื่องจากยังไม่มีปัจจัยหนุนใหม่ ประกอบกับบ้านเราเป็นช่วงคาบเกี่ยววันหยุดยาว และนักลงทุนรอดูตัวเลขเศรษฐกิจของสหรัฐ โดยเฉพาะการเปิดเผยดัชนีราคาผู้ผลิต  (PPI) ในคืนวันนี้ และดัชนีราคาผู้บริโภค (CPI) เดือนก.ย.ของสหรัฐในวันพฤหัสบดีนี้ ทำให้การซื้อขายวันนี้น่าจะเบาบางลง
ทั้งนี้แนะนำนักลงทุนรอดูสถานการณ์ หรือ Wait and see ไปก่อน เนื่องจากหากตัวเลขเศรษฐกิจสหรัฐออกมาสูงจะทำให้ตลาดปรับตัวลง ให้แนวรับไว้ที่ 1,556-1,560 จุด และแนวต้าน 1,570 จุด